**Kun huumeeton arki voitti**

Lehdistötiedote

julkaisuvapaa 13.2.2014 klo 10

*Elämässä kiinni – Kun huumeeton arki voitti* on Anita Korhosen uusi teos. Hänen tyttärensä eli huumemaailmassa yli kaksikymmentä vuotta. Sitkeydellä ja läheisten tuella tämä palasi huumeettomaan elämään, ja nyt arki kantaa. Kadotetun ajan kiinni kurominen on normaalielämään sopeutumista – eikä suinkaan aina helppoa.

Anita Korhonen on kuvannut tyttärensä elämää aiemmissa kirjoissaan *Kirjeitä Tiinalle* ja *Elossa jälleen*. Kolmannessa kirjassa äiti kirjoittaa Tiinalle kirjeitä Lontooseen, jossa tämä opiskelee psykologiaa. Äidinrakkaus venyy mutta kestää. Tiina on saanut elämäänsä järjestykseen. Se on vaatinut arkisten asioiden opettelua, mutta tulevaisuus näyttää vihdoin valoisalta. Tiina valmistuu, ja hänellä on edessään kaikki se hyvä, mikä on huumevuosina jäänyt kokematta.

Äidin huumeraportin päätös antaa toivoa päihdeongelmaisten omaisille.

**ANITA KORHONEN** on vapaa kolumnisti, joka asuu puolisonsa Keijo Korhosen kanssa osan vuodesta Arizonassa.

Anita Korhonen, *Elämässä kiinni. Kun huumeeton arki voitti.* 263 s. ISBN 978-952-288-033-8, Kl 99.1. Ovh. 31,90

Kirjan kansikuva  [täältä](http://www.lastenkeskus.fi/kuvapankki/Elämässäkiinni2.jpg).

**Lisätietoja**:

Kirjapaja: viestintä / Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi), puh. 09 6877 4568.

Anita Korhonen ja tytär Tiina ovat tavattavissa kirjan julkistamistilaisuudessa to 13.2. klo 10 Kotimaa Oy:n tiloissa, Hietalahdenranta 13, Helsinki.

**Arvostelukappaleet**: [minna.vatja@lastenkeskus.fi](mailto:minna.vatja@lastenkeskus.fi)

